CELEX: 62018CA0004
Language: hr
Date: 2019-10-16 00:00:00
Title: spojeni predmeti C-4/18 i C-5/18: Presuda Suda (peto vijeće) od 16. listopada 2019. (zahtjevi za prethodnu odluku koje je uputio Bundesfinanzhof - Njemačka) – Michael Winterhoff, u svojstvu likvidatora društva DIREKTexpress Holding AG, protiv Finanzamt Ulm (C-4/18), i Jochen Eisenbeis, u svojstvu likvidatora društva JUREX GmbH, protiv Bundeszentralamt für Steuern (C-5/18) (Zahtjev za prethodnu odluku – Oporezivanje – Zajednički sustav poreza na dodanu vrijednost (PDV) – Direktiva 2006/112/EZ – Članak 132. stavak 1. točka (a) – Izuzeća koja se odnose na određene aktivnosti od javnog interesa – Javne poštanske službe – Direktiva 97/67/EZ – Pružatelj univerzalne poštanske usluge – Privatni subjekt koji pruža uslugu službene dostave akata sudova i upravnih tijela)

16.12.2019   
            
            
               HR
            
            
               Službeni list Europske unije
            
            
               C 423/4
            
         
      Presuda Suda (peto vijeće) od 16. listopada 2019. (zahtjevi za prethodnu odluku koje je uputio Bundesfinanzhof - Njemačka) – Michael Winterhoff, u svojstvu likvidatora društva DIREKTexpress Holding AG, protiv Finanzamt Ulm (C-4/18), i Jochen Eisenbeis, u svojstvu likvidatora društva JUREX GmbH, protiv Bundeszentralamt für Steuern (C-5/18)
      (spojeni predmeti C-4/18 i C-5/18) (1)
      
      (Zahtjev za prethodnu odluku - Oporezivanje - Zajednički sustav poreza na dodanu vrijednost (PDV) - Direktiva 2006/112/EZ - Članak 132. stavak 1. točka (a) - Izuzeća koja se odnose na određene aktivnosti od javnog interesa - Javne poštanske službe - Direktiva 97/67/EZ - Pružatelj univerzalne poštanske usluge - Privatni subjekt koji pruža uslugu službene dostave akata sudova i upravnih tijela)
      (2019/C 423/05)
      Jezik postupka: njemački
      
         Sud koji je uputio zahtjev
      
      Bundesfinanzhof
      
         Stranke glavnog postupka
      
      
         Tužitelji: Michael Winterhoff, u svojstvu likvidatora društva DIREKTexpress Holding AG (C-4/18), i Jochen Eisenbeis, u svojstvu likvidatora društva JUREX GmbH (C-5/18)
      
         Tuženici: Finanzamt Ulm (C-4/18),/Bundeszentralamt für Steuern (C-5/18)
      
         Izreka
      
      Članak 2. točku 13. i članak 3. Direktive 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga, kako je izmijenjena Direktivom 2008/6/EZ Europskog parlamenta i Vijeća od 20. veljače 2008., treba tumačiti na način da su pružatelji usluge distribucije pismena poput onih u glavnom postupku – koji u svojstvu nositelja nacionalne licencije koja ih ovlašćuje da nude tu uslugu moraju obavljati, u skladu s odredbama nacionalnog prava, usluge službene dostave akata sudova ili upravnih tijela – „pružatelji univerzalne usluge” u smislu tih odredbi, tako da te usluge moraju biti izuzete od PDV-a kao usluge koje obavljaju „javne poštanske službe” na temelju članka 132. stavka 1. točke (a) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost.
      
         (1)  SL C 123, 9. 4. 2018.